Больш за трыццаць гадоў на асіповіцкай зямлі жыве і працуе сямейная пара Зэйдэляў. Напрыканцы сямідзясятых гадоў маладыя спецыялісты Аляксандр і Аліна пасля заканчэння Віцебскага медыцынскага інстытута прыехалі па размеркаванні ў Дараганаўскую сельскую бальніцу, што на Асіповіччыне. Аляксандр Канстанцінавіч быў назначаны галоўным урачом лячэбнай установы, Аліна Пятроўна — урачом агульнай практыкі.